Han var født på Sorø Ladegård, hvor hans fader, Johan Lange, var forpagter. Efter i adskillige år at have været forvalter hos [[Johan Lehn]] på [[Hvidkilde]], afkøbte han denne [[1736]] for 14.000 [[rigsdaler]] [[Rødkilde (Ulbølle Sogn)|Rødkilde]] [[hovedgård]] med ca. 200 tønder [[hartkorn]] bøndergods. Med stor energi tog Lange fat på den opgave at forbedre den slet drevne gård; han samlede jorderne, hegnede dem med stengærder og indførte som den første på [[Fyn]] [[femvangsdrift]]en i stedet for den tidligere anvendte udpinende [[trevangsdrift]]. Hans næste skridt var at [[Udskiftningen|udskifte]] [[Ulbølle]] by, der næsten udelukkende tilhørte ham, af fællesskabet med fire andre byer og udflytte gårdene. De anskuelser, der havde været de ledende for ham, fremsatte han i et [[1765]] udkommet skrift: ''Tanker om Landvæsenets bedste Indretning'', hvori han viste sig som en erfaren landmand, men som en godsejer af den gamle skole i sine betragtninger over de sociale forhold.
Litteratur Historie Erhvervsliv